Sølv reagerer ikke med luft, selv når det er rødglødende, og blev derfor af [[alkymist]]er anset som et [[ædelmetal]] på linje med [[guld]]. Dets reaktivitet ligger mellem kobbers (som danner [[kobber(I)oxid]] når det opvarmes i luften til rød varme) og gulds. Sølv reagerer, ligesom kobber, med [[svovl]] og dets forbindelser, som misfarver det i luften og danner [[sølvsulfid]] (kobber danner i stedet det grønne [[sulfat]], mens guld slet ikke reagerer). I modsætning til kobber så vil sølv ikke reagere med [[halogen]]er, med undtagelse af [[fluor]]gas, som det danner [[sølv(II)fluorid|difluorid]] med. Selvom sølv ikke angribes af ikke-oxiderende syrer så vil det stadig kunne opløses i varm, koncentreret [[svovlsyre]], såvel som i fortyndet eller koncentreret [[salpetersyre]]. Ved tilstedeværelsen af luft, og især ved tilstedeværelsen af [[brintoverilte]], vil sølv nemt opløses i vandige opløsninger af [[cyanid]].<ref name=Greenwood1179>Greenwood and Earnshaw, p. 1179</ref>
Psykologi Erhvervsliv Erhvervsøkonomi Sikkerhed